Chiron astroloogias  Astroloogiliselt on Chiron tulevikuastroloogia võtmekuju, kellel tänapäeva astroloogias ei ole valitseda ühtegi sodiaagimärki. Kuigi kaasaegsed astroloogid hakkasid Chironit kasutama sellest  ajast peale, kui ta 1977.aastal avastati, on teada, et varasemal ajal tunti sama planeeti kentauri (siin on mütoloogiline seos) nime all ning kasutati astroloogias juba 3.sajandil e.Kr.    Oma väga kummalise orbiidi tõttu Saturni ja Uraani vahel pendeldades, kutsuvad astroloogid Chironit Taevavõtmeks. Chiron on võti, mis sattudes Saturni ligi (lukuauku) keerab lahti ukse Taevasse (Uraan-Uranos "taevas").  Chiron on kõige tugevam Kaaludes ja kõige nõrgema mõjuga Jääras. Amburis on ta  kõrgendatud, Kaksikutes languses. Hästi tunneb ta end Sõnnis aga Skorpionis sandisti. Vähis on tal üsna mõnus, Kaljukitses aga ebamugav olla.    Chironi liikumiskiirus on väga ebaühtlane. Täistiiru teeb ta 50,7 aastaga. Kalades, Jääras ja Sõnnis liigub Chiron aeglaselt, püsides Jääras 8 aastat ja 3 kuud. Lõvist, Neitsist ja Kaaludest tõttab üsna kiiresti läbi, olles Kaaludes vaid aasta ja 9 kuud. Chironil esineb retrograadse liikumise perioode. Direktiivsed planeedid on elektrilised, retrograadsed aga  magneetilised - st. direktiivsed (ehk näiliselt õigetpidi liikuvad) planeedid annavad energiat välja, retrograadsed (ehk näiliselt tagurpidi liikuvad) planeedid aga koguvad energiat. Retrograadne Chiron kogub suurt tarkust ning sensitiivsust tulevikust, olevikust, minevikust ja igavikust ühekorraga.    Chironi funktsioon on laiendada inimese teadvust ning näidata teed alama mina juurest kõrgema poole. Chiron evib vaimsust, oma kõrgema mina kuul(a)mise võimet. Ausus avab kõrvad kõrgema mina  nõuandeile. Heatahtlik Chiron tunneb end hästi ekstreemsetes situatsioonides ning äärmustega tegeledes. Kui Merkuuril on tohutult informatsiooni (ja see on kaootiliselt segamini), siis Chironi informatsioon on seinast seina ning kindla ülesehitusega.    Pahatahtlik Chiron paneb äärmuse valinud inimese kannatama. Inimese valitud meetodid või käitumisviis pöördub ta enese vastu - näiteks: kuuludes kahte erinevasse erakonda, lähevad need omavahel kisklema ning ta heidetakse mõlemast välja; või seob meremees  endale perekonna ühte ning teise sadamasse, naised on aga näiteks sugulased, saavad olukorrast aru ning jätavad mõlemad meremehe maha.    Chironi märk annab inimese kõrgemale minale psühholoogilised omadused, viitab põlvkonna iseärasustele ning alternatiivravi viisidele. Chironi majapositsioon märgib elualasid ja valdkondi, kus isik satub kummalistesse või ekstreemsetesse olukordadesse, kus on nii kurb, et naera või lõhki; ehk siis nii naljakas, et nuta või silmad peast.    Meditsiiniliselt on Chiron vastutav tasakaalu (eriti vedeliku tasakaalu) eest organismis. Ta on veel seotud endokriivse süsteemiga läbi neerupealsetega, ta mõjutab hormoonide kujunemise ja immuunsuse tekke eest. On seotud nakoosi ning teadvusekaotusega (teadvus on sel ajal jumalate juures kosmoses). Siia kuuluvad ajusurmajuhtuid. Chiron võib mõjuda ka ravimite doosi (teeb selle kummaliseks. Inimene vajab kas oluliselt suuremat või hoopis oluliselt väiksemat ravimiannust).Veel vastutab ta naha allergiliste haiguste eest,  mis on seotud ainevahetuse häiretega. Tervikuna Chiron vastutab haiguse kulgemise ja tema vormide üle.    Ameerika astroloogid peavad Chironile pea-aegu kõige paremaks paigaks Neitsit., kui meditsiiniga seotud märki. Minu meelest on Chironi ravimine kõike muud kui neitsilik ning märgipositsiooni nõrkuselt Kaljukitse järel viies koht.  Chiron sümboliseerib omapärast tasakaalu ja kummalist elus. Ühest küljest on ta seotud tervise ja tervendamisega, teisest küljest tarkuse, õpetamise ja  elukogemustega. Ta on surmapiindes vaevlev surematu, kuid ta võib tõsta sureliku surematuse tasandile. ÕPETAJA JA RAVIJA. Chiron on uus tasand.    Alati, kui on tegemist vasturääkivuste või konfliktidega, on Chiron platsis, sest tema oskab neid lahendada. Seepärast on aktiivse (aspektiderikka) Chironiga inimene läbilöögivõimeline. Chironil on imetabane võime ühendada vastandeid. Nii võib näiteks chironlik inimene elada kahes kohas korraga (maal ja linnas); pidada kahte meest või naist (meremehel pere igas  suuremas sadamas) või kuuluda korraga kahte erinevasse erakonda.    Chiron on harmoniseeriv ja tasakaalustav planeet, andes inimesele hea kohanemisvõime ning vastandite sidumise oskuse. Nõrga või passiivse (väheaspekteeritud) Chironiga inimene on sageli huumorimeeleta, otsustusvõimetu või ei oska eristada olulist ebaolulisest (nende konspekt näeb välja nagu loengu stenogramm - kõik on sõna-sõnalt kirjas, ka köhatused ja aplausikoht).    Chiron tegeleb perekondlike, sotsiaalsete ja  armastussuhetega, sest ta vastutab meie tasakaalust ning harmooniast arusaamise eest. Ta õpetab meil märkama maailma ebaisikuliselt, annab võime "kõrvalt jälgida", vaadata ennast selja tagant. Kogu tema õpetus põhineb ilusa, harmoonilise, armsa äratundmisel.    Aasta-aegadest kuulub Chironile sügis - murdeaeg, kus inimene mõtleb hääbuvas looduses ilu ning harmooniat märgates tundeelu tõeliste väärtustele, neile, mis ei sure sügisel ega lõpe surmaga…  Chiron on esimeseks juhatajaks ja saatjaks teel  kõrgemate sfääride poole.